Soldier of Fortune® Payback | PS3-spil | PlayStation
Payback er et helvede!
Da alt går grueligt galt på en rutinemission, finder du dig selv i kamp mod en farlig fjende.
Oplev alle farer ved autentisk lejesoldatkamp, når du sprænger dig vej gennem intense kampsituationer i verdens farligste brændpunkter i Mellemøsten, Afrika, Asien og Østeuropa.
Brug de nødvendige midler til at afdække et komplekst plot og overvind en ekstremistisk organisation, der er fast besluttet på at kaste verden ud i en global konflikt. Nederlag er ikke en mulighed.
Et overbevisende arsenal med mere end 30 våben inklusive maskinpistoler, automatrifler, snigskytterifler, granater, våbentilføjelser og banebrydende taktiske våben.
Oplev autentiske lejesoldatssituationer i verdens virkelige brændpunkter
Nedlæg over 15 unikke fjender, bl.a. terrorister, gangstere, oprørere, fjendtlige soldater og mange flere
At redde verden fra terrorister er hverdag i Soldier of Fortune Payback på PlayStation 3.
Førstepersonsskydespil (FPS) er i søgelyset i øjeblikket. Spil som f.eks. The Orange Box, Resistance: Fall of Man, Call of Duty 4 og Turok bringer genren i spilverdenens fokus igen, og starten på PlayStation Network betyder, at episke onlinekampe med dine venner nu ikke længere er begrænset til pc'en.
Hold ud, soldat
Det seneste spil, der er spankuleret ind på FPS-scenen, er Activisions Soldier of Fortune Payback, en blodig fortælling om terrorbekæmpelse og spionage på globalt plan, hvor du spiller rollen som Thomas Mason, freelancer for en gruppe lejesoldater, som kaldes The Shop. Da en rutine-eskorteringsmission går grueligt galt, er Mason fanget dybt i en kamp i en underverden, som han først kan begynde at forstå, da han langsomt afslører en ekstremistisk plan, der sigter mod at kaste verden ud i et globalt kaos. Det gælder om at redde den frie verden, og fiasko er ikke en mulighed.
En af tiltrækningskræfterne ved Soldier of Fortune-spillene har altid været den realistiske skademodellering, og Soldier of Fortune Payback er ingen undtagelse. Fjender reagerer ikke kun på det område, hvor de er blevet ramt, men også på kraften i det våben, de er blevet ramt med, og dermed bliver kampsituationerne meget realistiske og blodige. Tag ikke fejl, dette er ikke et spil for de sarte.
Enhver god lejesoldat har brug for et imponerende arsenal af våben, og Soldier of Fortune Payback skuffer bestemt ikke i den henseende, med over 30 våben, bl.a. maskinpistoler, angrebsrifler, snigskytterifler, projektilsprængstoffer, våbentilbehør og andre moderne taktiske våben. Dine fjender er imidlertid bevæbnet på tilsvarende måde, så du får virkelig brug for din snilde, hvis du skal overleve. De vil også angribe i flanken, gå i dækning og arbejde i hold for at prøve at få ram på dig, mens du kæmper dig gennem autentiske lejesoldat-situationer i brændpunkter fra den virkelige verden.
Grafikken er imponerende og gør spillets verden levende gennem brugen af omgivende effekter og realistisk fysik, og figurmodellerne er utroligt detaljerede og varierede. Også soundtracket er med til at skabe en intens stemning med dunkende trommerytmer og musik, der er designet til at få adrenalinen til at pumpe hurtigere.
Udover singleplayer-kampagnen er der også et solidt multiplayer-element til individuelle og holdbaserede online-modes som f.eks. Death Match, Team Death Match, Elimination, Team Elimination, Capture the Flag og Demolition. Der er også langsigtet statistik, som holder styr på dine fremskridt online - helt perfekt, når du skal prale over for vennerne.
Soldier of Fortune Payback er fyldt med action, spænding og overdreven vold - det er som et Hollywood-actionfilmhit i form af et videospil, perfekt til dem, der kan lide brutal, kompromisløs og sjov action.